વિલે પાર્લે-ઈસ્ટમાં બૅપટિસ્ટ રોડ પર આવેલી મધુપુરી કો-ઑપરેટિવ સોસાયટીની બહાર જ સુકાઈ ગયેલી ડાળખીઓનો ઢગલો પંદર દિવસથી એમ જ પડ્યો હતો. પંદર દિવસ બાદ પણ આ ઢગલાને ન ઉપાડવામાં આવતાં રહેવાસીઓ પરેશાન થઈ ગયા હતા. વારંવાર ફરિયાદ કર્યા બાદ પણ સુધરાઈના કામદારો સુકાયેલી ડાળખીઓના ઢગલાને ઉપાડી ન જતાં બિલ્ડિંગના સિક્યૉરિટી ગાર્ડે લોકોને અડચણરૂપ બનેલી ડાળખીઓને સાઇડમાં કરી દીધી હતી. પંદર-પંદર દિવસ વીતી જવા છતાં સુધરાઈના કર્મચારીઓને ડાળખીઓ ઉપાડવાની ફુરસદ ન મળે એ નવાઈની વાત કહેવાય.